Diari Oficial de la Generalitat Valenciana


Sumari del DOGV 7839, del 28-07-2016 (2016/6069)

RESOLUCIÓ de 26 de juliol de 2016, del conseller de Transparència, Responsabilitat Social, Participació i Cooperació, per la qual s'amplia el termini de resolució establit en l'Ordre 2/2016, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2016, subvencions a organitzacions no governamentals per al desenvolupament (ONGD), per al cofinançament de projectes de cooperació internacional per al desenvolupament a executar en països i poblacions estructuralment empobrits.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7839

Data del DOGV
:   28-07-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6069


Data del document
:   26-07-2016

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

RESOLUCIÓ de 26 de juliol de 2016, del conseller de Transparència, Responsabilitat Social, Participació i Cooperació, per la qual s'amplia el termini de resolució establit en l'Ordre 2/2016, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2016, subvencions a organitzacions no governamentals per al desenvolupament (ONGD), per al cofinançament de projectes de cooperació internacional per al desenvolupament a executar en països i poblacions estructuralment empobrits. [2016/6069]  
  
Mitjançant Ordre 2/2016, de 28 de gener, de la Conselleria de Transparència, Responsabilitat Social, Participació i Cooperació, van ser convocades subvencions a les organitzacions no governamentals de desenvolupament per al cofinançament de projectes de cooperació internacional per al desenvolupament a executar en països i poblacions estructuralment empobrits. L'extracte de la convocatòria va ser publicat en el Diari Oficial de la Comunitat Valenciana número 7710, de 2 de febrer de 2016.  
La base deu de l'esmentada Ordre, en el seu apartat 4, estableix que: «El termini màxim per a dictar i notificar la resolució serà de sis mesos des de la data de publicació de la convocatòria en el Diari Oficial de la Comunitat Valenciana. Transcorregut el mencionat termini, sense que s'haja dictat i notificat la resolució, les peticions s'entendran desestimades per silenci administratiu», tot això en relació amb l'article 28.3 del Decret 135/2010, de 10 de setembre, del Consell, pel qual s'aproven les bases per a la concessió d'ajudes en matèria de Cooperació Internacional per al desenvolupament.  
Havent-se habilitat els mitjans necessaris per a complir amb el despatx adequat i en termini del procediment de concessió, donada la complexitat tècnica del procés de comprovació de dades requerides i la realització de la valoració de tots els expedients, es fa precisa l'ampliació del termini màxim de duració del procediment i en conseqüència de la seua corresponent resolució i publicació, de conformitat amb els articles 42.6 i 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Per tot això, vistos els preceptes anteriorment exposats, resolc,  
  
Primer  
Ampliar en tres mesos el termini de resolució establit en l'apartat 4 de la base desena de l'Ordre 2/2016, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2016, subvencions a organitzacions no governamentals per al desenvolupament (ONGD), per al cofinançament de projectes de cooperació internacional per al desenvolupament a executar en països i poblacions estructuralment empobrits.  
  
Segon  
Ordenar la publicació de la present resolució en el Diari Oficial de la Comunitat Valenciana, de conformitat amb l'article 59.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 28.3, paràgraf segon, del Decret 135/2010, de 10 de setembre, del Consell, pel qual s'aproven les bases per a la concessió d'ajudes en matèria de cooperació internacional per al desenvolupament.  
  
Tercer  
Tal com disposen els articles 42.6 i 49.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, contra la present resolució no es pot interposar cap recurs.  
  
València, 26 de juliol de 2016.- El conseller de Transparència, Responsabilitat Social, Participació i Cooperació: Manuel Alcaraz Ramos.